Foto: Reuters AQSh prezidenti Donald Tramp o‘zining hukumat tepasidagi ilk yuz kunini "mamlakat tarixidagi eng muvaffaqiyatli kunlar" deb atadi. U shanba kuni prezidentlikning ilk yuz kunini nishonlab, xalqqa qilgan murojaatida ana shunday bayonot bilan chiqdi. "Ma’muriyatimning ilk yuz kuni mamlakatimiz tarixidagi eng muvaffaqiyatli kunlar bo‘lganiga chin dildan ishonaman", - deya Trampning so‘zlarini yetkazadi Fox News telekanali. "Eng asosiysi, biz ishchi o‘rinlarni qaytarmoqdamiz",- dedi u. Tramp 29 aprelni Pensilvaniya shtatida o‘tkazdi. Shtat poytaxti Harrisbergda Trampning tarafdorlari namoyishi bo‘lib o‘tdi. Prezident yig‘ilganlar oldidagi nutqini Amerika ommaviy axborot vositalarini tanqid qilishga bag‘ishlab, ularni yana yolg‘onchilikda aybladi va "Vashington botqog‘i" deb atadi.